**TEHNIČKE SPECIFIKACIJE - Registar nekretnina**

**Aplikacija za evidenciju nekretnine u vlasništvu i na upravljanju grada**: aplikacija koja omogućuje samostalno definiranje strukture grupa pojavnih oblika svih nekretnina na upravljaju. Samostalno korisničko definiranje kataloga zajedničkih podataka svih grupa nekretnina. Centralizirani sustav pohrane i upravljanja podacima o nekretninama te višekorisnički rad operatera nad podacima u Master dana Management sustavu.

Aplikacija mora omogućiti upravljanje podacima o nekretninama u njenom cjeloživotnom ciklusu, tehnički opis nekretnine, financijsko upravljanje nekretninama.

Unos osoba povezanih s nekretninama u ulozi vlasnika i korisnika te upravitelja te nekretnine. Unos podataka katastarskih općina i čestica (katastarska površina, napomena) te podataka o posjedništvu (osobe, udjeli i ograničenja). Automatsko ažuriranje dnevnika podataka nekretnina prilikom svake promjene, s uključenim podacima o promijenjenim vrijednostima, operateru koji je promjenu unio te datumu i vremenu promjene.

Aplikacija mora omogućiti ispis sumarnih podataka svih nekretnina, njihove brojnosti prema grupama i statusu vlasništva te procijenjene projicirane vrijednosti, s mogućnošću exporta u: PDF, WORD i EXCEL, ispis dnevnika promjene podataka nekretnina prema nekretnini i operateru, s mogućnošću exporta u: PDF, WORD i EXCEL, izradu izvješća sintetike i analitike tijeka novca nekretnina prema vremenskom periodu (svi troškovi i prihodi pojedine nekretnine prema poslovnim godinama ili u definiranom vremenskom razdoblju tekuće poslovne godine), s mogućnošću exporta u: PDF, WORD i EXCEL

**TEHNIČKE SPECIFIKACIJE: Aplikacija digitalno poslovno rješenje**

korisničko sučelje treba funkcionirati jednako na tri različite platforme:

1. Poslovno rješenje u Cloud sustavu preko web preglednika
2. Poslovno rješenje kao android aplikacija
3. Poslovno rješenje kao IOS aplikacija

Treba imati mogućnost kreiranja zadataka iz područja samoupravnog djelokruga JLS, uz opciju obavještavanja javnosti odnosno pristupa javnosti podacima iz upravitelja zadataka, s ciljem bolje informiranosti.

Na aplikaciju se trebaju moći povezati različiti senzori poput kamera za upravljanje cestovnim prometom, meteoroloških postaja koje daju informacije u realnom vremenu a sve sa ciljem bolje informiranosti građana i kvalitetnijim upravljanjem unutar samoga Grada/Općine odnosno pravodobnog kreiranja zadataka.

Aplikacija treba biti usmjerena na izradu, povezivanje i kontrolu projektnih zadataka koji su definirani kroz projektne aktivnosti te umrežavanje sa različitim senzorima kako bi odgovorne osobe mogle donositi ispravne i pravodobne odluke.

Aplikacija treba biti podijeljena na segmente :

1. OBJAVE- putem kojih se lokalno stanovništvo obavještava o važnim događajima/akcijama/djelovanjima
2. NATJEČAJI- putem koji se prate natječaji za bespovratna sredstva JLS-a i same prijave na iste
3. PROJEKTI- putem kojih se prati izrada i provedba projekta i svih aktivnosti na projektima sa jasno uspostavljenom organizacijskom strukturom i obvezama za svakog pojedinog sudionika
4. ZADACI- putem kojih se prati izrada i provedba različitih zadataka sa jasno uspostavljenom organizacijskom strukturom i obvezama za svakog pojedinog sudionika
5. SENZORIKA- putem kojih se prate različiti senzori poput kamera za nadzor cestovnog prometa, meteorološke postoje, senzori za buku i sl. te se kreiraju pravodobni zadatci koji služe za rješavanje eventualnih problema na terenu i za donošenje pravodobnih odluka.

Svaki od segmenata digitalnog rješenja treba biti detaljno razrađen kako bi se unaprijedila struktura za promptno postupanje i donošenje odluka bez mogućnosti da se nešto zaboravi ili promakne za napraviti.

Licenca za rad treba biti na jednogodišnjoj razini s uključenim održavanjem za pravnu osobu bez dodatnih troškova. Korisnici licence su svi djelatnici i zaposlenici u pravnoj osobi.